- Hindi News
- National
- झील में गिर रहे सीवरेज के नाले, बदबू वाले पानी में पर्यटक कैसे करेंगे बोटिंग
झील में गिर रहे सीवरेज के नाले, बदबू वाले पानी में पर्यटक कैसे करेंगे बोटिंग
झील की सुंदरता में ग्रहण है शहर भर के गटर का पानी
नगरपरिषदके प्रयासों से शनिवार से नवलसागर झील वाटर फन का स्पॉट बनने जा रही है। जहां देसी-विदेशी बोटिंग करेंगे, शिकारे में बैठकर नजारे देखेंगे, लेकिन जिस तरह जल्दबाजी की जा रही है, उससे यह शंका पैदा हो रही है कि कहीं यह योजना फेल हो जाए। नवल सागर को ऊपरी तौर पर तो साफ कर दिया गया है पर यह हजारों घरों के सीवरेज का गंदा पानी झील में रहा है। नाव में जब लोग बैठेंगे तो सड़ांध मारते पानी की बदबू वे कैसे झेल पाएंगे। अमृत योजना के तहत शहर में सीवरेज लाइन डालने का काम होना है, लेकिन उसे पूरा होने में दो-ढाई साल लग जाने हैं। अभी तो वर्कआॅर्डर भी जारी नहीं हुए। इधर, शुक्रवार को झील में बोटिंग की ट्रॉयल होगी। पीपीपी मोड पर चलने वाले इस प्रोजेक्ट से नगर परिषद को पैसा भी मिलेगा।
9तरह की चौपाटी शुरू होगी शिकारे-बैलून से भी सैर
नवलसागरझील में जेटी (प्लेटफाॅर्म) का काम करीब-करीब पूरा होने को है। देशी-विदेशी सैलानियों के लिए कुल नौ तरह के आइटम रखे जाएंगे। इनमें शिकारे, वाटर स्कूटर, पेडल बोट, बैलून भी शामिल है। आने वाले दिनों में चौपाटी शुरू करने का भी नगर परिषद ने प्लान तैयार किया है। ऐसे में लोग बोटिंग के साथ स्वाद के चटखारे भी ले सकेंगे। परिषद के सूत्रों ने बताया कि बोटिंग के साथ चौपाटी लगाने के लिए शहरवासियों ने ही डिमांड की थी। इससे सिर्फ लोगों का मनोरंजन होगा बल्कि कई लोगों को रोजगार भी मिल सकेगा। साथ ही छोटीकाशी के बाशिंदों को शाम का वक्त बिताने के लिए अच्छा स्पॉट मिल जाएगा। नगर परिषद ने ट्रायल और बोटिंग शुरू करने की सभी तैयारियों को अंतिम रूप दे दिया है। प्रभारी मंत्री श्रीचंद कृपलानी विधायक अशोक डोगरा इसका शुभारंभ करेंगे।
^सीवरेज डालने का काम जल्द शुरू होगा। इसके बाद नाले-नालियों का पानी झील में नहीं आएगा। बोटिंग शुरू करने से पहले सफाई करवाई गई है। बोटिंग की सभी तैयारी पूरी कर ली गई है। -अरुणेशशर्मा, आयुक्त, नगर परिषद, बूंदी
^बोटिंगके लिए शुक्रवार को ट्रायल होगा। शनिवार को बोटिंग शुरू हो जाएगी। देशी-विदेशी मेहमानों के लिए बोटिंग शुरू कराई जा रही है और भी कई काम चल रहे हैं। झील में वाटर लेवल के लिए बोरिंग का से पानी डाला जाएगा। महावीरमोदी, सभापति,नगर परिषद, बूंदी
tgl_Latn sot_Latn hin_Deva hin_Deva hin_Deva hin_Deva hin_Deva hin_Deva hin_Deva hin_Deva